Diari Oficial de la Generalitat Valenciana


Sumari del DOGV 8001, del 16-03-2017 (2017/2222)

RESOLUCIÓ de 30 de desembre de 2016, del director general del Servei Valencià d'Ocupació i Formació, per la qual es convoquen les subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a persones amb discapacitat o diversitat funcional en centres especials d'ocupació per a l'exercici 2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8001

Data del DOGV
:   16-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2222


Data del document
:   30-12-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2016, del director general del Servei Valencià d'Ocupació i Formació, per la qual es convoquen les subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a persones amb discapacitat o diversitat funcional en centres especials d'ocupació per a l'exercici 2017. [2017/2222]  
Mitjançant l'Ordre 9/2016, d'11 de juliol, de la Conselleria d'Economia Sostenible, Sectors Productius, Comerç i Treball, s'estableixen les bases reguladores per a la concessió de subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a persones amb discapacitat o diversitat funcional en centres especials d'ocupació. (DOGV 7829).  
En aquesta Resolució es convoquen les ajudes destinades a promoure i facilitar la integració laboral de persones amb discapacitat o diversitat funcional en centres especials d'ocupació (d'ara en avant, CEE), en l'àmbit de la Comunitat Valenciana, per mitjà de la concessió d'ajudes per a la creació i/o manteniment de les unitats de suport a l'activitat professional.  
L'article 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que «En la tramitació anticipada l'atorgament de subvencions, de conformitat amb el que preveu l'article 41 d'aquesta llei, podrà arribar-se al moment procedimental immediatament anterior al de la resolució de la concessió, i haurà de constar en tots els tràmits que aquest atorgament estarà condicionat a l'existència, en els pressupostos de l'exercici econòmic següent, de crèdit adequat i suficient per a això».  
  
En el projecte de pressupostos de la Generalitat per a l'exercici 2017 figura en el capítol IV del subprograma 322.51 «Foment d'Ocupació» la línia de subvenció S2240000, amb dotació adequada i suficient per al finançament d'aquestes ajudes.  
En virtut d'allò que s'ha exposat, i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
  
Article 1. Objecte i àmbit d'aplicació  
1. Per mitjà d'aquesta resolució es convoquen per a l'exercici 2017, les ajudes regulades en l'Ordre 9/2016, d'11 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a persones amb discapacitat o diversitat funcional en centres especials d'ocupació (publicada en el DOGV núm. 7829 de 15.07.2016).  
  
2. Aquesta convocatòria té com a objecte promoure i facilitar la integració laboral de persones amb discapacitat o diversitat funcional en l'àmbit de la Comunitat Valenciana, per mitjà de la concessió d'ajudes als centres especials d'ocupació per a la creació i/o manteniment de les unitats de suport a l'activitat professional, en el marc dels serveis d'ajust personal i social dels CEE, com a instruments de modernització d'aquests.  
3. Els beneficiaris de les ajudes convocades per mitjà d'aquesta resolució, són els titulars dels CEE, inscrits en el registre de CEE de la Comunitat Valenciana, que desenvolupen la seua activitat a la Comunitat Valenciana i complisquen amb els requisits establits en l'ordre per la qual s'estableixen les bases reguladores i en la normativa d'aplicació.  
  
  
Article 2. Finançament de la convocatòria per a 2017  
1. Les ajudes regulades en aquesta resolució es finançaran per un import global màxim estimat de 1.200.000,00 ?, amb càrrec al capítol 4 del subprograma pressupostari 322.51, codi línia de subvenció S2240000, corresponents a fons procedents del SEPE.  
No obstant això, la concessió de les ajudes previstes en aquesta resolució estarà condicionada a l'existència de crèdit adequat i suficient per a això en els pressupostos del SERVEF per a l'any 2017.  
2. En el cas que la dotació publicada en aquesta convocatòria no resultara suficient per a atendre la totalitat dels imports sol·licitats, i existira crèdit disponible que permetera incrementar aquest finançament en el pressupost de 2017, mitjançant una resolució del director general del SERVEF, podrà ampliar-se aquest crèdit, sense necessitat d'establir nou termini de presentació de sol·licituds.  
  
Article 3. Requisits dels beneficiaris i forma d'acreditar-los  
1. Requisits  
Les entitats beneficiàries hauran de reunir els requisits exigits en l'Ordre 9/2016, d'11 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades a la creació o manteniment de les unitats de suport a l'activitat professional, com a mesura de foment de l'ocupació per a persones amb discapacitat o diversitat funcional en CEE.  
2. Forma d'acreditació  
a) Els requisits establits en l'article 13 de la Llei 38/2003, de 17 de novembre, general de subvencions, s'acreditaran, amb caràcter general, per mitjà de declaració responsable subscrita pel representant legal de l'entitat beneficiària, d'acord amb el que estableix l'article 6 d'aquesta resolució.  
b) L'acreditació d'estar al corrent en les seues obligacions tributàries i amb la Seguretat Social, s'acreditarà d'acord amb el que estableix l'article 6 d'aquesta resolució.  
c) Els requisits establits en l'article 4, apartats 2 i 3 de l'Ordre per la qual s'estableixen les bases reguladores, resultaran acreditats per la qualificació administrativa que es troba en les dependències del SERVEF i documentació acreditativa de l'alta dels treballadors/es en la Seguretat Social.  
d) Els requisits establits en l'article 5 de l'Ordre per la qual s'estableixen les bases reguladores, s'acreditaran d'acord amb el que estableix l'article 6 d'aquesta resolució.  
  
Article 4. Forma de presentació de sol·licituds  
1. Les sol·licituds es presentaran en imprés normalitzat, preferentment en la Direcció General del Servei Valencià d'Ocupació i Formació, sense perjuí de la seua presentació en qualsevol altra forma prevista en la legislació vigent en matèria de procediment administratiu comú.  
  
2. Així mateix podrà realitzar-se la presentació telemàtica de les sol·licituds a través de la seu electrònica de la Generalitat (https://sede.gva.es). Per a això, s'haurà de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física).  
  
Article 5. Termini de presentació de les sol·licituds d'ajudes  
Els terminis de presentació de sol·licituds per a l'exercici 2017 són els següents:  
1. Les sol·licituds d'ajudes regulades en l'apartat 2 de l'article 15 de l'Ordre per la qual s'estableixen les bases, hauran de presentar-se en el termini d'un mes a comptar de l'endemà de la publicació d'aquesta resolució.  
2. Les sol·licituds d'ajudes regulades en l'apartat 3 de l'article 15 d'aquesta Ordre, corresponents a noves contractacions, pròrrogues, transformacions de contractes temporals en indefinits i ampliacions de jornada, en aplicació de saldos sobrants produïts com a conseqüència de baixes per cessament dels treballadors/es amb diversitat funcional, abans de la data prevista, hauran de presentar-se, si és el cas, de l'1 al 15 de novembre de 2017.  
  
Article 6. Documentació que ha d'acompanyar-se a la sol·licitud  
Documentació general  
1. Les sol·licituds hauran d'acompanyar-se, a més de la documentació específica per a cada tipus de programa, de la documentació general següent, que podrà annexar-se per mitjans telemàtics sense perjuí que puga requerir-se en determinades circumstàncies l'exhibició dels documents originals per a la seua confrontació si es creu convenient:  
a) Documentació identificativa de la persona sol·licitant, o en cas de tractar-se de persona jurídica, del seu representant legal.  
Quan es tracte d'una persona jurídica s'haurà d'aportar, a més, documentació acreditativa i identificativa d'aquesta consistent en fotocòpia de l'escriptura de constitució/estatuts actualitzada i acreditació de la inscripció en el registre mercantil o registre corresponent, així com de la targeta d'identificació fiscal i, si és el cas, poders de representació.  
  
En el cas que l'esmentada documentació haguera sigut aportada anteriorment i no haguera patit cap variació, n'hi haurà prou amb el certificat de la persona representant de l'entitat acreditativa que no s'ha produït cap canvi en la documentació identificativa de l'entitat i de la vigència del nomenament de qui tinga la representació en data de presentació de la sol·licitud.  
b) Documentació acreditativa de compliment d'obligacions tributàries i amb la Seguretat Social:  
- De l'Agència Estatal d'Administració Tributària, el certificat que acredite que l'entitat sol·licitant es troba al corrent de les seues obligacions tributàries.  
- De la Tresoreria General de la Seguretat Social el certificat acreditatiu que l'entitat sol·licitant es troba al corrent en el compliment de les seues obligacions amb la Seguretat Social  
- De les direccions territorials de la Conselleria d'Hisenda i Model Econòmic, el certificat acreditatiu que l'entitat sol·licitant no té deutes de naturalesa tributària amb la Generalitat.  
c) Dos exemplars de les dades de domiciliació bancària, segons model facilitat a aquest efecte, excepte si s'ha presentat amb anterioritat davant del SERVEF i no ha experimentat variació, i en aquest cas s'indicarà el compte en què s'haurà de practicar l'ingrés, especificant en tot casquina/es ajuda/es correspon/en.  
d) Declaració responsable subscrita per la persona representant legal que l'entitat beneficiària no està incursa en cap de les prohibicions per a obtindre la condició de beneficiària de subvencions i en concret que no es troba en el supòsit de l'article 13.2 g) de la Llei 38/2003, de 17 de novembre, general de subvencions.  
e) Declaració responsable acreditativa que l'empresa beneficiària no es troba incursa en cap de les causes d'exclusió incloses en l'article 5 de l'Ordre que estableix les bases reguladores, entre les quals cal destacar el supòsit recollit en el punt c) de l'apartat 4 de l'article 1 del Reglament 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L187, 26.06.2014): «Ajudes a empreses en crisi», segons la consideració que d'empresa en crisi fa l'esmentat Reglament.  
  
f) Declaració responsable que l'import de les subvencions sol·licitades basant-se en aquesta Resolució en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos d'altres administracions públiques, o d'altres ens públics o privats, nacionals o internacionals, supere els límits establits en l'article 5 de l'Ordre per la qual s'estableixen les bases reguladores.  
  
g) Imprés normalitzat sobre les dades requerides per a la notificació electrònica.  
2. La presentació de la sol·licitud comportarà l'autorització del sol·licitant perquè el SERVEF obtinga directament l'acreditació de:  
- les dades d'identitat del sol·licitant, en cas de persona física, i del representant legal.  
- el compliment de les obligacions tributàries i amb la Seguretat Social, previstes en els articles 18 i 19 del Reglament de la Llei general de subvencions.  
En aquest cas la persona sol·licitant no haurà d'aportar les corresponents certificacions ni la documentació identificativa.  
No obstant això, la persona sol·licitant o representant legal podrà denegar o revocar aquest consentiment efectuant comunicació escrita al SERVEF en aquest sentit. En aquest supòsit, haurà de presentar-se la documentació identificativa del sol·licitant, en cas de ser persona física, o del representant legal, en cas de persona jurídica, així com els certificats originals positius de l'Agència Estatal de l'Administració Tributària, de la Conselleria d'Hisenda i Model Econòmic i de la Tresoreria General de la Seguretat Social, expressius d'estar al corrent en el compliment de les obligacions tributàries i amb la Seguretat Social  
  
3. La formulació de la sol·licitud per part de la persona interessada per a accedir als beneficis d'aquesta convocatòria, suposa l'acceptació de la subvenció per part de l'entitat sol·licitant d'aquesta, així com de les obligacions que d'ella se'n deriven, sense perjuí dels drets al desistiment i a la renúncia que les interessades i els interessats puguen exercitar.  
  
Documentació específica  
1. La documentació específica per a les sol·licituds inicials d'ajuda a les unitats de suport és:  
a) Relació dels treballadors/es integrants de la unitat de suport, llocs de treball que hagen d'ocupar i jornada laboral, segons model normalitzat.  
b) Relació de la plantilla de treballadors/es amb diversitat funcional severa del CEE per als quals se sol·licita l'ajuda, segons model normalitzat.  
c) Pla d'ajust personal i social del Centre Especial d'Ocupació previst per a 2017.  
d) Memòria del contingut de les funcions encomanades a les unitats de suport, i de cadascun dels seus membres.  
e) Còpia dels contractes indefinits, o transformació de temporals en indefinits, dels treballadors/es integrants de les unitats de suport, que resulten subvencionables d'acord amb el que estableix l'article 15 de l'Ordre per la qual s'estableixen les bases reguladores, juntament amb els parts d'alta en Seguretat Social.  
f) Documentació acreditativa de la titulació de grau mitjà o superior del personal tècnic integrant de les unitats de suport, o a falta d'això, curriculum vitae acreditatiu dels coneixements i/o experiència equiparables.  
g) Documentació acreditativa del tipus i grau de diversitat funcional dels treballadors/es, d'acord amb el que disposa l'article 13-1, en relació amb l'apartat 2 de la disposició addicional de l'Ordre per la qual s'estableixen les bases reguladores.  
2. La documentació específica per a les sol·licituds regulades en l'apartat 2 de l'article 5 d'aquesta resolució és: escrit on figure la relació de treballadors/es amb discapacitat o diversitat funcional que hagen causat baixa abans de la data inicialment prevista i relació de treballadors/es amb discapacitat o diversitat funcional que, no havent resultat subvencionats inicialment, hagen tingut contractacions, pròrrogues, transformacions de contractes temporals en indefinits o ampliacions de jornada, que puguen resultar subvencionables en virtut de saldos sobrants (dades de nom i cognoms, DNI i dates de baixa i alta en Seguretat Social), acompanyada de la documentació acreditativa de la seua contractació i tipus i grau de discapacitat, si no es trobara en poder del SERVEF.  
  
Article 7. Instrucció i procediment de concessió  
1. La concessió d'aquestes subvencions es tramitarà, d'acord amb el que estableix l'article 22 de la Llei 38/2003, general de subvencions, pel sistema de «prorrateig» entre els beneficiaris d'aquest, de l'import global màxim destinat al programa.  
Per a efectuar la concessió de les ajudes per mitjà del sistema de prorrateig es tindrà en compte el nombre de treballadors/es amb diversitat funcional severa, destinataris finals de l'ajuda, la duració dels seus contractes i la jornada d'aquests.  
2. El procediment s'iniciarà d'ofici, per mitjà de convocatòria publicada en la base de dades nacionals de subvencions, d'acord amb el procediment establit en l'article 20.8 de la Llei 38/2003, de 17 de novembre, general de subvencions, i amb el contingut necessari que exigeix el seu article 23.  
3. La Instrucció del procediment de concessió de subvencions correspondrà a la Subdirecció General d'Ocupació del SERVEF.  
4. Examinades les sol·licituds, l'òrgan instructor emetrà un informe on farà constar que les entitats beneficiàries compleixen tots els requisits necessaris per a la concessió de les ajudes.  
5. Una vegada instruïts els expedients, es remetran a la comissió de valoració que avaluarà les sol·licituds, emetent un informe en què es concretarà el resultat d'aquesta avaluació.  
La composició de la Comissió de Valoració serà la següent:  
- President/a: la persona titular de la Subdirecció General d'Ocupació o funcionari/ària que designe per a la seua substitució, amb rang mínim de cap de servei.  
- Vocals: la persona titular del Servei d'Igualtat d'Oportunitats en l'Ocupació o un funcionari/ària que designe per a la seua substitució, que actuarà com a secretari/ària, i un funcionari/ària del Servei d'Igualtat d'Oportunitats en l'Ocupació, que serà designat/a pel titular del Servei d'Igualtat d'Oportunitats en l'Ocupació.  
6. El òrgan instructor, a la vista de l'expedient i de l'informe de l'òrgan col·legiat, formularà proposta de resolució.  
7. En el cas que la dotació existent per a aquest programa, segons convocatòria anual, tant la inicial com possibles ampliacions de crèdit, resultara suficient per a atendre la totalitat de les sol·licituds presentades, tant l'informe com la proposta de resolució, podrà consistir, en l'aprovació de la totalitat de les ajudes corresponents a tots els sol·licitants.  
  
Article 8. Resolució i recursos  
1. La competència per a conéixer i resoldre sobre les sol·licituds formulades correspon a la persona titular de la Direcció General del SERVEF, o òrgan en què aquesta delegue.  
2. El termini màxim per a resoldre i notificar la resolució procedent serà de sis mesos, a comptar de l'endemà de l'entrada de la sol·licitud en qualsevol dels registres de la Generalitat, o de la comunicació per part del Servei Públic d'Ocupació Estatal, dels crèdits assignats a la Comunitat Valenciana en Conferència Sectorial, de ser aquesta posterior a aquella.  
Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu la legislació del procediment administratiu comú.  
3. La resolució de concessió de les ajudes fixarà expressament la quantia concedida i incorporarà, si és el cas, les condicions, obligacions i determinacions accessòries a què haja de subjectar-se l'entitat beneficiària d'aquesta, amb notificació a les persones interessades en els termes que preveu la legislació del procediment administratiu comú.  
4. La resolució de concessió i/o denegació de les ajudes sol·licitades posarà fi a la via administrativa i contra aquesta podrà interposar-se recurs potestatiu de reposició davant del mateix òrgan en el termini d'un mes a partir de l'endemà de la seua notificació, d'acord amb la legislació del procediment administratiu comú; o recurs contenciós administratiu en el termini de dos mesos davant de l'òrgan jurisdiccional competent de la Comunitat Valenciana, de conformitat amb la normativa reguladora de la Jurisdicció Contenciosa Administrativa.  
  
Article 9. Mitjà de notificació  
1. La notificació de les resolucions i actes de tràmit es practicarà a través de la seu electrònica de la Generalitat (https://sede.gva.es), per a això el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física). Amb aquesta finalitat es remetrà un avís a l'adreça de correu electrònic que figure en l'expedient, on s'informarà de la posada a disposició d'una notificació en l'esmentada seu electrònica. La falta de pràctica de l'avís no impedirà que la notificació siga considerada plenament vàlida.  
2. Si per raons tècniques o de qualsevol altra índole la notificació electrònica no fóra possible, es practicarà per mitjà de correu certificat.  
  
Article 10. Justificació i pagament de les ajudes  
1. La justificació i pagament es realitzaran d'acord amb el que estableix l'article 16 de l'Ordre per la qual s'estableixen les bases reguladores.  
2. Els terminis per a l'aportació de la documentació establida en l'Ordre per la qual s'estableixen les bases, acompanyada, si és el cas, de la comunicació de les baixes o modificacions de jornada en el CEE que hagen pogut causar els treballadors/es integrants de les unitats de suport, són:  
Primer termini: de l'1 al 15 de juliol: rebuts de salaris de gener a juny, ambdós inclosos, i extra, i rebuts de liquidació de cotitzacions (RLC) i informe de treballadors/es en alta en un codi de compte de cotització (ita) de gener a maig, ambdós inclosos.  
Segon termini: de l'1 al 15 de gener de l'any següent a la convocatòria: rebuts de salaris dels mesos de juliol a desembre, ambdós inclosos, i extra, així com rebuts de liquidació de cotitzacions (RLC) i informe de treballadors/es en alta en un codi de compte de cotització (ita) de juny a novembre, ambdós inclosos.  
Tercer termini: de l'1 al 15 de febrer de l'any següent: rebuts de liquidació de cotitzacions (RLC) i informe de treballadors/es en alta en un codi de compte de cotització (ita) de desembre.  
3. En aquest exercici, les ajudes es podran lliurar de forma anticipada, segons el procediment i els percentatges que s'establisquen en la Llei de Pressupostos de la Generalitat per a l'exercici 2017, en relació amb el que preveu la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. Les subvencions de naturalesa corrent en matèria de foment d'ocupació destinades a finançar els costos salarials dels membres de les unitats de suport, podran estar exemptes de prestar garanties per bestreta de subvencions, d'acord amb el que establisca la Llei de Pressupostos de la Generalitat per a 2017.  
5. Cada pagament relatiu a les ajudes requereix prèviament l'acreditació que l'entitat beneficiària es troba al corrent en les obligacions tributàries i davant de la Seguretat Social, així com declaració responsable, en model normalitzat, acreditativa que es troba al corrent de pagament d'obligacions per reintegrament de subvencions.  
6. En el cas d'incompliment de l'obligació de comunicació de les reduccions de jornada o finalització de contractes establida en l'apartat 15 de l'article 6 de l'Ordre per la qual s'estableixen les bases, es podrà detraure de l'import a pagar, l'ajuda corresponent a les nòmines des del mes en què s'haja iniciat la reducció de la jornada o el fi del contracte fins al final de l'exercici.  
  
Article 11. Compatibilitat amb el mercat comú: requisits i exclusions  
  
Les ajudes regulades en l'Ordre per la qual s'estableixen les bases, són compatibles amb el mercat comú, ja que es regeixen pel Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de funcionament de la Unió Europea, i concretament per l'article 34, com a ajudes per a compensar els costos addicionals de l'ocupació de treballadors/es amb diversitat funcional, sempre que la intensitat de l'ajuda no supere el 100 % dels costos subvencionables, i s'entenen per tals els regulats en l'article 34 de l'esmentat Reglament, havent sigut comunicades a la Comissió Europea que ha registrat aquesta comunicació amb el número d'assumpte SA.46341.  
  
Article 12. Control de les ajudes  
Als efectes del que disposa l'article 12 de l'Ordre per la qual s'estableixen les bases reguladores, en relació amb el que estableix la lletra j) de l'article 165.2 de la Llei 1/2015, s'estableix per a 2017 un Pla de visites del 10 % de les entitats beneficiàries del programa.  
  
Article 13. Entrada en vigor  
Aquesta Resolució entrarà en vigor l'endemà de la seua publicació en el Diari Oficial de la Comunitat Valenciana.  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos, a comptar de l'endemà de la seua publicació, davant del corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquesta mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjuí que les persones interessades puguen presentar qualsevol altre recurs que consideren convenient.  
  
València, 30 de desembre de 2016.- El director general del Servei Valencià d'Ocupació i Formació: Enric Nomdedéu i Biosca.